CELEX: 62005FJ0041
Language: lt
Date: 2010-09-30
Title: 2010 m. rugsėjo 30 d. TARNAUTOJŲ TEISMO (antroji kolegija) SPRENDIMAS.#Kurt Jacobs prieš Europos Komisiją.#Viešoji tarnyba — Pareigūnai — Paskyrimas — Kandidatai, įrašyti į rezervo sąrašą prieš įsigaliojant naujiems Pareigūnų tarnybos nuostatams — Priskyrimas prie lygio taikant naujas, mažiau palankias, normas — Pareigūnų tarnybos nuostatų XIII priedo 12 straipsnio 3 dalis.#Byla F‑41/05.

Teismo praktikos rinkinys

                           TARNAUTOJŲ TEISMO (antroji kolegija) SPRENDIMAS
                                       2010 m. rugsėjo 30 d.

                                                 Byla F-41/05

                                                 Kurt J acobs
                                                    prieš
                                               Europos Komisiją

      „Viešoji tarnyba — Pareigūnai — Paskyrimas — Kandidatai, įrašyti į rezervo sąrašą prieš įsigaliojant
      naujiems Pareigūnų tarnybos nuostatams — Priskyrimas prie lygio taikant naujas, mažiau palankias,
                    normas — Pareigūnų tarnybos nuostatų XIII priedo 12 straipsnio 3 dalis“

     Dalykas:      Pagal EB 236 straipsnį ir AE 152 straipsnį pareikštas ieškinys, kuriuo K. Jacobs prašo
                   panaikinti 2005 m. vasario 11 d. sprendimą atmesti jo skundą dėl 2004 m. rugpjūčio 16,
                   24 ir 31 d. sprendimų ir prireikus panaikinti pastaruosius sprendimus, nes jais jis
                   priskiriamas žemesniam nei pranešime apie konkursą COM/B/1/02 nurodytam lygiui.
                   Jis taip prašo įpareigoti Komisiją sumokėti jam 250 000 eurų kaip nuostolių atlyginimą.

     Sprendimas: Atmesti ieškinį. Kiekviena šalis padengia savo bylinėjimosi išlaidas.

                                                   Santrauka

     Pareigūnai — Pareigūno statusas — Suteikimo sąlygos, neįvykdytos dėl neatlikto teisingo paskyrimo
     (Pareigūnų tarnybos nuostatų 3 straipsnis)

     Remiantis Europos Sąjungos viešosios tarnybos teisės principais, paskirti pareigūną galima tik taikant
     Pareigūnų tarnybos nuostatuose numatytą procedūrą ir sąlygas.

     Kadangi teisinis ryšys tarp pareigūno ir administracijos yra tarnybinio, o ne sutartinio pobūdžio, iš
     Pareigūnų tarnybos nuostatų 3 straipsnio, kurio tekstas nebuvo pakeistas Reglamentu Nr. 723/2004, iš
     dalies keičiančiu Pareigūnų tarnybos nuostatus ir Kitų tarnautojų įdarbinimo sąlygas, matyti, kad
     pareigūno paskyrimo pagrindas yra vienašalis Paskyrimų tarnybos aktas, kuriame nurodoma paskyrimo
     įsigaliojimo data ir pareigos, į kurias suinteresuotasis asmuo skiriamas. Todėl toks paskyrimas negali
     būti tariamo valios suderinimo priėmus darbo pasiūlymą pasekmė a fortiori, kai darbo pasiūlymą
     išplatina institucijos, kuri nėra Paskyrimų tarnyba, tarnautojai.

     Taigi tik tokiai institucijai priėmus sprendimą dėl paskyrimo atvirą konkursą laimėjęs asmuo gali
     reikalauti suteikti pareigūno statusą ir atitinkamai – taikyti tarnybos nuostatų normas.

LT
          ECLI:EU:F:2010:116                                                                                 1
 ---pagebreak---                                          SANTRAUKA — BYLA F-41/05
                                            JACOBS / KOMISIJA

                                                                                             (žr. 43, 44 ir 52 punktus)

    Nuoroda:

    Teisingumo Teismo praktika: 1970 m. gegužės 13 d. Sprendimas Fournier prieš Komisiją, 18/69, Rink. p. 249.

    Pirmosios instancijos teismo praktika: 1992 m. balandžio 10 d. Sprendimo Ventura prieš Parlamentą, T-40/91,
    Rink. p. II-1697, 40 ir 41 punktai; 1999 m. liepos 19 d. Sprendimo Mammarella prieš Komisiją, T-74/98, Rink. VT
    p. I-A-151 ir II-797, 25–27 punktai; 2007 m. liepos 11 d. Sprendimo Centeno Mediavilla ir kt. prieš Komisiją,
    T-58/05, Rink. p. II-2523, 54 ir 55 punktai.

2                                                                                                ECLI:EU:F:2010:116